Ukraina löi Suomen 16-vuotiaat pojat EM-parketilla | Susijengi.com
16-vuotiaiden poikien B-divisioonan EM-kisoissa Suomi hävisi Ukrainalle 76-92 (30-46) torstaina.
Tappion vuoksi sijoista 13-16 pelaavalla Suomella on jäljellä enää kaksi ottelua, joista seuraava pelataan perjantaina Irlantia vastaan.
– Alku oli anteeksiantamattoman passiivinen ja varovainen. Kun pääsimme käyntiin, olimme lähellä päästä peliin mukaan. Valitettavasti liian usein onnistunut suoritus ei muuttunut pisteiksi taululle ja sitä seurasi epäonnistunut suoritus. Turnaus on kesken. Nyt voimme vain kääntää katseet seuraavaa peliä kohti, Suomen päävalmentaja Ville Neva kiteytti.